recursal/SuperWikiNEXT-32B huggingface dataset:
Դետեկտիվ ակումբի անդամները 1930-ականների նիստերից մեկում
**Դետեկտիվ ակումբ** (անգլ. Detection Club), անգլիացի գրողների կազմակերպություն, ովքեր դետեկտիվ ժանրի հեղինակներ են։ Ստեղծվել է Լոնդոնում 1920-ական թվականներին, գործում է մինչ օրս։

Պատմություն
-----------

Դետեկտիվ ակումբը ստեղծվել է 1920-ական թվականներին մի խումբ դետեկտիվ ժանրի հեղինակների կողմից, որոնց շարքում են՝ Ագաթա Քրիստին, Դորոտի Սեյերսը, Գիլբերտ Կիտ Չեսթերտոնը, Ֆրիմեն Ուիլս Քրոֆթը, Էնթոնի Բերքլին, Էդմունդ Բենթլին, Արթուր Մորիսոնը, Ռոնալդ Նոքսը, Մարջերի Ալինհեմը, Նայո Մարշը, Գլեդիս Միթչելը, Էնթոնի Գիլբերտը և Սիրիլ Հեյրը։ Ակումբի անդամները հանդիպում և նամակներով էին փոխանակվում՝ քննարկելվ իրենց աշխատանքի տեխնիկական կողմերը։ Փաստացի կանոնները ձևակերպվել են Ռոնալդ Նոքսի կողմից «Դետեկտիվ վեպի տաս պատվիրաններ» գրքում։ Չեսթերտոնը երբեք դրանց ուշադրություն չի դաձրել, իսկ Ագաթա Քրիստին խաղտել է դրանցից մեկը «Ռոջեր Աքրոյդի սպանությունը» և «Անվերջանալի գիշեր» վեպերում։

Ակումբի հովանավորության ներքո մի շարք գրքեր են թողարկվել, որոնց հեղինակները ակումբի միանգամից մի քանի անդամներ են («Ծովակալի վերջին ճանապարհորդությունը», «Վեցը ընդդեմ Սքոտլենդ Յարդի», «Ոստիկանից հարցրեց» և այլն)։

Ակումբը այս կամ այն ձևով շարունակում է գոյություն ունենալ մեր օրերում։

Ակումբի պատվավոր նախագահներ
---------------------------

* Գիլբերտ Կիտ Չեսթերտոն (1930-1936)
* Էդմունդ Բենթլի (1936-1949)
* Դորոտի Սեյերս (1949-1957)
* Ագաթա Քրիստի (1957-1976)
* Ջուլիան Սիմոս (1976-1985)
* Հենրի Քիթինգ (1985-2000)
* Սայմոն Բրետ (2000-2015)
* Մարտին Էդվարդս (2015 թվականից)

Լորդ Գորելը նախագահությունը կիսել է Ագաթա Քրիստիի հետ, ով համաձայնվել պաշտոնը ընդունել միայն այն դեպքում, եթե ակումբի գործերը անցկացնելու համար համանախագահ նշանակվի։

Ծանոթագրություններ
------------------

1. ↑  «Symons, Julian Gustave (1912–1994), writer | Oxford Dictionary of National Biography»։ *www.oxforddnb.com* (անգլերեն)։ doi:10.1093/ref:odnb/9780198614128.001.0001/odnb-9780198614128-e-55772;jsessionid=1ac43bede57b41010f562863fd07a673։ Վերցված է 2020-01-09
2. ↑  «Martin Edwards named the next President of The Detection Club!»։ *Watson Little* (en-US)։ 2015-06-23։ Վերցված է 2020-01-09
3. ↑  «Christie [née Miller; other married name Mallowan], Dame Agatha Mary Clarissa (1890–1976), writer | Oxford Dictionary of National Biography»։ *www.oxforddnb.com* (անգլերեն)։ doi:10.1093/ref:odnb/9780198614128.001.0001/odnb-9780198614128-e-30926։ Վերցված է 2020-01-09

Արտաքին հղումներ
----------------

* Դետեկտիվ ակումբ(անգլ.)
* Դետեկտիվ ակումբի անդամներ(անգլ.)
**Բուակե** (ֆր.՝ Bouaké), քաղաք Կոտ դ'Իվուարում։ Քաղաքը Վալլե դյու Բանդամա մարզի և Բուակե դեպարտամենտի վարչական կենտրոնն է։ Բնակչությունը մոտավորապես 536 189 մարդ է (ըստ 2014 թվականի մարդահամարի տվյալների)։ Բրնձի աֆրիկյան կենտրոն գյուղատնտեսական գիտահետազոտական ինստիտուտի շտաբ-բնակարանն է։ Բուակեիհռոմակաթոլիկական արքեպիսկոպոսության կենտրոնն է։

Աշխարհագրություն
----------------

Տեղակայված է երկրի կենտրոնական մասում՝ Կոսու ջրամբարից մոտավորապես 50 կիլոմետր դեպի հյուսիս-արևելք, Աբիջանից 350 կիլոմետր դեպի հյուսիս, ծովի մակարդակից 312 մետր բարձրության վրա։ Քաղաքի միջով անցնում է երկաթուղի, որը կապում է Աբիդջանը Բուրկինա Ֆասոյի հետ։

Պատմություն
-----------

Բուակեի բնակչության թվաքանակի աճը
Քաղաքը հիմնադրվել է 1899 թվականին ֆրանսիական գաղութային զորքերի կողմից՝ որպես մարտական դիրք։ 1912 թվականին քաղաքում անցկացվել է երկաթուղի։ Վարչական կենտրոնի կարգավիճակ քաղաքն ստացել է 1914 թվականին։ 1969 թվականին՝ արդեն երկրի անկախությունից հետ, Բուակեն առանձնացվել է որպես առանձին մունիցիպալիտետ։

Տնտեսություն և կրթություն
-------------------------

Քաղաքի բնակչության եկամուտների մեծ մասը այս կամ այն կերպ կապված է առևտրի կամ գյուղատնտեսության հետ։ Քաղաքի շրջակայքում մշակում են բամբակ, ծխախոտ, բրինձ և գյուղատնտեսական այլ կուլտուրաներ։ Քաղաքում զբաղվում են նաև արդյունաբերությամբ, հատկապես զարգացած է տեքստիլ ճյուղը։

Քաղաքում կա համալսարան (հիմնադրվել է 1994 թվականին), անասնաբուժական ինստիտուտ և ուսումնական այլ հաստատություններ։

Հայտնի բնակիչներ
----------------

* Յայա Տուրե՝ «Մանչեսթր Սիթի» ակումբի, ինչպես նաև Կոտ դ'Իվուարի ֆուտբոլի հավաքականի խաղացող։

Քույր քաղաքներ
--------------

* Ֆրանսիա Վիլնյով սյուր Լո, Ֆրանսիա
* Գերմանիա Ռոյտլինգեն, Գերմանիա
* Ռումինիա Զիմնիչա, Ռումինիա

Ծանոթագրություններ
------------------

1. ↑  БУАКЕ // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
2. ↑  GeoHive - Cote d'Ivoire extended population statistics
3. ↑  «Bouake, Cote D'Ivoire (Ivory Coast) Page» (անգլերեն)։ Fallingrain Global Gazetteer։ Վերցված է 2014-02-06
4. ↑  «Bienvenue à l'Université de Bouaké» (ֆրանսերեն)։ Université de Bouaké։ Արխիվացված է օրիգինալից 2012-07-04-ին։ Վերցված է 2010-11-11
5. ↑  Bouaké — Côte d’Ivoire Archived 2014-02-22 at the Wayback Machine. Официальный сайт Вильнёв-сюр-Ло
**Բուդապեշտի կենդանաբանական և բուսաբանական այգի** (հունգ.՝ Բուդապեշտի կենդանաբանական և բուսաբանական այգի), հանրային զբոսայգի և ժամանցի վայր Հունգարիայի մայրաքաղաք Բուդապեշտում։

Համարվում է Հունգարիայի և աշխարհի ամենահին կենդանաբանական այգիներից մեկը, որը բացվել է դեռևս 19-րդ դարի կեսերին։

Ներկայումս Բուդապեշտի կենդանաբանական այգում բնակվում են 1,072 կենդանատեսակներ։ Հունգարիայի այս զբոսայգին պաշտոնապես բացվել է 1866 թվականի օգոստոսի 9-ին։ Ամեն տարի այգի է այցելում ավելի քան 1 միլիոն մարդ։

Կենդանաբանական այգու հարևանությամբ գործում է նաև բուսաբանական այգի։ Այստեղ ներկայացված են տարբեր տեսակի բուսատեսակներ և ծառատեսակներ, որոնց մի մասը էնդեմիկ են Հունգարիայի և Արևելյան Եվրոպայի համար։

Կենդանաբանական և բուսաբանական այգիների համակցությամբ այս զբոսայգին գտնվում է Բուդապեշտ քաղաքի կենտրոնում և այստեղ կարելի է հասնել ստորգետնյա մետրոպոլիտենի օգնությամբ։

Ծանոթագրություններ
------------------

1. ↑  «Բուդապեշտի կենդանաբանական և բուսաբանական այգի»։ *www.zoobudapest.com* (hu-HU)։ Վերցված է 2016 թ․ սեպտեմբերի 11
2. ↑  «Բուդապեշտի կենդանաբանական և բուսաբանական այգու պատմություն և կենսաբազմազանություն»։ *www.zoobudapest.com* (en-US)։ Վերցված է 2016 թ․ սեպտեմբերի 11
**Գիրարդոտա** (իսպ.՝ Girardota), քաղաք և մունիցիպալիտետ Կոլումբիայի հյուսիսում ՝ Անտիոկիա դեպարտամենտում։ Այն Մեդեյլինի քաղաքային ագլոմերացիայի մի մասն է։

Պատմություն
-----------

Բնակավայրը, որից քաղաքը հետագայում աճել է, հիմնադրվել է 1620 թվականին։ Կիրարդոտա մունիցիպալիտետը 1833 թվականին առանձնացվել է առանձին վարչական միավորի։

Աշխարհագրական դիրք
------------------

Քաղաքը գտնվում է դեպարտամենտի կենտրոնական մասում ՝ Փորս գետի աջ ափին, Մեդեյլինից մոտավորապես 13 կիլոմետր հյուսիս-արևելքում։ Բացարձակ բարձրությունը ծովի մակարդակից 1426 մետր է։

Գիրարդոտայի քաղաքապետարանը հյուսիսում սահմանակից է Սան Պեդրո դե լոս Միլագրոսի և Դոնմաթիասի մունիցիպալիտետներին, արևելքում ՝ Բարբոսայի և Սան Վիսենտեի մունիցիպալիտետներին, հարավում ՝ Գուարնիի մունիցիպալիտետին, արևմուտքում ՝ Կոպակաբանայի մունիցիպալիտետին։ Քաղաքապետարանի տարածքը 78 կմ² է։

Բնակչություն
------------

Ըստ Կոլումբիայի վիճակագրության ազգային վարչակազմի, 2012 թվականին քաղաքի ևմունիցիպալիտետի համատեղ բնակչությունը կազմել է 50.573 մարդ։ Մունիցիպալիտետի բնակչության դինամիկան ըստ տարիների. Կաղապար. Բնակչություն

Ըստ 2005 թվականի մարդահամարի տվյալների, տղամարդիկ կազմել են Գիրարդոտայի բնակչության 49% -ը, կանայք `համապատասխանաբար 51%։ Ռասայականորեն, սևամորթները, մուլաթաները կազմել են քաղաքի բնակչության 73.4% -ը։ Սպիտակամորթներն ու մետիսները `26,6%։ Գրագիտության մակարդակը ողջ բնակչության համար կազմել է 92.9%:

Տնտեսություն
------------

Գիրարդոտայի տնտեսությունը հիմնված է գյուղատնտեսական արտադրանքի, ինչպես նաև խեցեղենի և արհեստական մանրաթելերի արտադրության վրա։

Մունիցիպալիտետի և քաղաքային ձեռնարկությունների ընդհանուր թվի 57.3% -ը առևտրային ձեռնարկություններ են, 32.3% -ը ՝ ծառայություններ մատուցող ձեռնարկություններ, 9,6% -ը ՝ արդյունաբերական ձեռնարկություններ, 0,8% -ը տնտեսության այլ ոլորտների ձեռնարկություններ են։

Կրոն
----

Քաղաքը Գիարդոտայի եպիսկոպոսության կենտրոնն է։

Ծանոթագրություններ
------------------

1. ↑  «Municipalities of Colombia» (անգլերեն)։ Statoids.com։ Վերցված է 2013-12-30

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 138144648591066779951 · WorldCat VIAF: 138144648591066779951 |

 |
**Ընտրված** (անգլ.՝ -elect), պաշտոնի համար ընտրված, բայց դեռ լիազորությունները չստանձնած անձի միջանկյալ կարգավիճակ։ Օրինակ, ընտրված, բայց դեռ լիազորությունները չստանձնած (որպես կանոն, դա լինում է երդմնակալության արարողության պահից) անձը կոչվելու է ընտրված նախագահ (օրինակ՝ ԱՄՆ ընտրված նախագահ)։

Նմանապես, *նշանակված* (անգլ.՝ -designate) եզրը (օրինակ, նշանակված վարչապետ) օգտագործվում է գործադիր իշխանության պաշտոնյաների անուղղակի ընտրության դեպքում, ինչպես խորհրդարանական կառավարման ձևի համակարգում, ինչպես նաև նշանակված, բայց դեռ լիազորությունները չստանձնած պաշտոնյաների համար։

Պատմություն
-----------

Ընտրված հասկացության կիրառումը ծագում է Կաթոլիկ եկեղեցուց, որտեղ եպիսկոպոսները ընտրվում էին, բայց որոշ ժամանակ չէին ձեռնադրվում։ Բացի այդ, Հռոմի Պապի ընտրության արդյունքում ընտրված հոգևորականը գտնվում է *ընտրված Հռոմի Պապ* կարգավիճակիում մինչև իր թեկնածության հաստատման և լիազորությունների ստանձման պահը։

Ծանոթագրություններ
------------------

1. ↑  «Elect- Definition of Elect»։ Merriam-Webster Dictionary։ Վերցված է 2013 թ․ հոկտեմբերի 11
2. ↑  «English definition of "elect"»։ Cambridge Dictionaries Online։ Վերցված է 2013 թ․ հոկտեմբերի 11
3. ↑   "Pope Severinus" in the 1913 *Catholic Encyclopedia*:
Ենթադրվում է, որ **իրավաբանի մասնագիտության մեջ բուլինգը** ավելի տարածված է, քան որոշ այլ մասնագիտություններում։ Համարվում է, որ դրան նպաստում է նրա հակառակորդական, հիերարխիկ ավանդույթը։ Կանայք, վերապատրաստվողները և փաստաբանները, որոնք որակավորում են ստացել հինգ տարի կամ ավելի քիչ, ավելի շատ են տուժում, ինչպես նաև էթնիկ փոքրամասնությունների իրավաբաններն ու լեսբուհիները, գեյերը և բիսեքսուալ փաստաբանները։ Կին իրավաբանների կեսը և յուրաքանչյուր երրորդ տղամարդը, ովքեր մասնակցել են Ավստրալիայի Իրավական խորհրդի (ԱԻԽ) ուսումնասիրությանը, զգալի մակարդակի,ուսումնասիրության առանցքային գործիչներից մեկը Իրավաբանների շաբաթաթերթին ասել է, որ մասնագիտությունը «տղամարդկանց միակ ակումբն է»։

Ըստ Գերագույն դատարանի նախկին դատավոր Մայքլ Քիրբիի, դատավորների կոպտությունը տարածվում է ավագ իրավաբանների վրա, որոնք այնուհետև իրենց վրդովմունքն են թափում ավելի կրտսեր անձնակազմի վրա՝ այդպիսով ստեղծելով ահաբեկման և սթրեսի ցիկլ, որը տարածված է իրավաբանի մասնագիտության մեջ։

Ծանոթագրություններ
------------------

1. ↑  «Le Mire, Suzanne; Owens, Rosemary *A propitious moment?: Workplace bullying and regulation of the legal profession* University of New South Wales Law Journal, The Volume 37 Issue 3 (Dec 2014)»։ Արխիվացված է օրիգինալից 2015 թ․ փետրվարի 1-ին։ Վերցված է 2015 թ․ հունվարի 27  `|url-status=` պարամետրը գոյություն չունի (օգնություն)
2. ↑  Leanne Mezrani 4 February 2014 Bullying rates 'alarming' Lawyers Weekly
3. ↑  Leanne Mezrani 14 March 2014 Law is failing and hurting women Lawyers Weekly
**Բերթ Օքթայ** (թուրքերեն՝ Berk Oktay, հոկտեմբերի 28, 1982(1982-10-28), Անկարա, Թուրքիա), թուրք դերասան և մոդել, ով առավել հայտնի է Ջան Թեքինի դերով, որը մարմնավորել է «Հարաբերությունների կարգավիճակը խառն է» և կապիտան Քաան Բոզոքի դերով, որը մարմնավորել է «Մարտիկ» հեռուստասերիալներում։ Նկարահանվել է նաև «Սիրուց չես փախչի», «Ես դեռևս հույս ունեմ» հեռուստասերիալներում։ Վերջինս ցուցադրվել է Star TV և FOX հեռուստաընկերություններով, որտեղ նրա խաղընկերներն եղել են Գիզեմ Քարաջան և Շյուքրու Օզյըլդըզը։

Կենսագրություն
--------------

Բերք Օքթայը ծնվել է 1982 թվականի հոկտեմբերի 28-ին Անկարայում։ 2000-2006 թվականներին զբաղվել է մոդելային բիզնեսով։ Մասնակցել է ավելի քան 1000 շոուների և ցուցադրությունների։ 2004 թվականի հունվարին նա իր մոդելային կարիերան շարունակել է արտասահմանում։ Արտասահմանում նա մոդելային կարիերա է ծավալել Փարիզում և աշխատել այնպիսի հայտնի բրենդների հետ, ինչպիսիք են Դոլչե և Գաբանան, Ferre-ն, Գուչին և Պրադան։ Միլանում, Տոկիոյում, Դուբայում և Մոսկվայում մասնակցել է մի շարք ցուցադրությունների։ Համալսարանն ավարտելու նպատակով՝ 2007 թվականի փետրվարին վերադարձել է Թուրքիա։ Նույն տարում սկսել է դերասանական արվեստի դասեր ստանալ։ Ուսման տարիներին Թյուրքեր Ինանօղլուից ստացել առաջարկ՝ նկարահանվելու ֆիլմում։ Նրա առաջին դերը եղել է «Հմայիչ Ֆաթիմեն» ֆիլմում։ Այնուհետ նկարահանվել է «Աքասիաների կայարան» հեռուստասերիալում։ Հեռուստասերիալում նկարահանվելուց հետո՝ առաջարկ է ստացել նկարահանվելու «Փակուղիներ» հեռուստասերիալի գլխավոր դերերից մեկում, որը ցուցադրվում էր Kanal D հեռուստաընկերությամբ։ 2012 թվականից սկսել է նկարահանվել «Ալև, ալև» հեռուստասերիալում, որը ցուցադրվում էր ATV հեռուստաընկերությամբ։ Մարմնավորել է Հաքան Դեմիրերի դերը՝ «Ես դեռևս հույս ունեմ» հեռուստասերիալում, որը ցուցադրվում էր Star TV հեռուստաընկերությամբ։ Նկարահանվել է նաև նույն հեռուստաընկերությամբ ցուցադրվող «Սիրուց չես փախչի» հեռուստասերիալում։ Դերասանի ամենահայտնի դերերից մեկը եղել է Ջան Թեքրարի դերը, որ նա մարմնավորել է «Հարաբերությունների կարգավիճակը խառն է» հեռուստասերիալում։ Վերջինս ցուցադրվում էր Show TV հեռուստաընկերությամբ։ Ներկայումս նկարահանվում է «Մարտիկ» հեռուստասերիալում, որտեղ մարմնավորում է սպա Քաան Բոզուքի դերը։

Ֆիլմագրություն
--------------

|
|  |
| Հեռուստատեսություն |
| Տարի | Անվանում | Դեր | Ծանոթագրություն |
| 2007-2008 | *Հմայիչ Ֆաթիմեն* | Լևենտ | գլխավոր դեր |
| 2008-2009 | *Աքասիաների կայարան* | Մուրատ Այդըն | երկրորդական դեր |
| 2009-2012 | *Փակուղիներ* | Սինան Բահադըր | գլխավոր դեր (նկարահանվել է 126 - 250 սերիաներում՝ ոստիկան Սինանի դերում) |
| 2010-2010 | *Հույս* | Սինան Բահադըր | երկրորդական դեր |
| 2012-2013 | *Ալև, ալև* | Մուրատ | գլխավոր դեր |
| 2013-2014 | *Ես դեռևս հույս ունեմ* | Հաքան Դեմիրեր | գլխավոր դեր |
| 2014 | *Սիրուց չես փախչի* | մարդինցի Բերզան | գլխավոր դեր |
| 2015-2016 | *Հարաբերությունների կարգավիճակը խառն է* | Ջան Թեքին | գլխավոր դեր |
| 2016 | *Հարաբերությունների կարգավիճակն ամուսնություն* | Ջան Թեքին | գլխավոր դեր |
| 2017-մինչ օրս | *Մարտիկ* | կապիտան Քաան Բոզոք | գլխավոր դեր |

Ծանոթագրություններ
------------------

1. ↑  «Berk Oktay kimdir?»։ Hürriyet։ Վերցված է 2016 թ․ հուլիսի 20

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**Բուկատինի** [bukaˈtiːni], հայտնի է նաև **պերչատելի** անվամբ՝ [pertʃaˈtɛlli], հաստ, սպագետտիի նման, բայց սնամեջ, խողովակաձև մակարոն։ Բուկատինի անունը ծագել է իտալ.՝ buco բառից, որը նշանակում է «անցք», մինչդեռ bucato կամ դրա նեապոլիտանական «պերչատո» տարբերակը նշանակում է «ծակված»։ Բուկատինին տարածված է Լացիոյում, հատկապես` մայրաքաղաք Հռոմում։ Բուկատինի մակարոնը պատրաստվում է *դյուրում* կոշտ ցորենի տեսակից և ջրից։ Մակարոնի երկարությունը 25-30 սմ է, իսկ տրամագիծը՝ 3 մմ։ Պատրաստման միջին տևողությունը ինը րոպե է։ Իտալական խոհանոցում բուկատինին մատուցվում է կարագով թանձրուկի, պանչետայի, գուանչիալեի, բանջարեղենի, ձվի, անչովի կամ սարդինա ձկնատեսակների հետ։ Բուկատինիի նման մակարոնի տեսակ է նաև *ձիթի*ն ([ˈdziːti]), որը նույնպես երկար, սնամեջ, հարթ մակերեսով մակարոնեղեն է։ Տարածված է նաև *ձիթոնի* ([dziˈtoːni]) տարատեսակը, որը ձիթիի ավելի լայն տեսակն է։

Պատկերասրահ
-----------

* Բուկատինի ամատրիչանա սոուսումԲուկատինի ամատրիչանա սոուսում

Տես նաև
-------

* Բիգոլի
* Մակարոնեղեն
* Սպագետտի

Ծանոթագրություններ
------------------

1. ↑  Giacomo Devoto, Gian Carlo Oli, *Il Devoto-Oli. Vocabolario della lingua italiana*, edited by Luca Serianni and Maurizio Trifone, Le Monnier.
2. ↑  «Perciare in italiano»։ Glosbe - Il dizionario multilingue on line։ Վերցված է 2015 թ․ նոյեմբերի 16
3. ↑  «Cook's Thesaurus: Pasta Tubes»։ Foodsubs.com։ Վերցված է 2013 թ․ փետրվարի 21
4. ↑  «Type Of Pasta»։ Thenibble.com։ Վերցված է 2013 թ․ փետրվարի 21
**Դինոզավրերի հովիտ**  (անգլ.՝ Dinosaur Valley State Park), ԱՄՆ-ի Տեխաս նահանգի Սոմերվել շրջանում գտնվող պարկ։

Ընդհանուր տեղեկություններ
-------------------------

Դինոզավրերի հովիտ պարկը, որը նաև արգելոց է, գտնվում է Գլեն-Ռոուզ քաղաքից հյուսիս-արևմուտք՝ Պելյուքսի գետի (անգլ.՝ Paluxy River) վերին հատվածում։ Նրա տարածքը, որը կազմում է 617,51 հեկտար, 1968 թվականին պարկերի ստեղծման պետական ծրագրով գնվել է մասնավոր սեփականատերերից։ Հանրության համար այգին բացվել է 1972 թվականին։

Պարկի տարածքը ձևավորվել է նստվածքային ապարներից, որոնք մեծ մասամբ պարունակում են մոտավորապես 113 միլիոն տարի առաջ՝ վաղ կավճի ժամանակաշրջանում, հնագույն ծովի ափի շուրջ առաջացած կրաքարեր, ավազաքարեր և արգիլիթներ։ Այս շերտավոր ձևավորումները ողողվում են Պելյուքսի գետի ջրերով՝ երբեմն բացելով այդ ժամանակ ապրած կենդանիների հնագույն հետքերը։ Նման կերպով հայտնաբերված դինոզավրերի ոտնահետքերն էլ դարձել են պարկի ստեղծման սկզբնապատճառը։

Հետաքրքիր առանձնահատկություններ
-------------------------------

1908 թվականի սկզբին Պելյուքսի գետի հովտում, իբրև, հայտնաբերվել են մասամբ դինոզավրերի հետքերով ծածկված մարդկային ոտնահետքեր։ Սակավահող կրեացիոնիզմի կողմնակիցներն այս փաստն օգտագործել են իրենց վարկածը հաստատելու համար։ Իսկ 1984 թվականին նրանցից մեկը՝ Կարլ Բոն, Դինոզավրերի հովտի կողքին ստեղծել է Աշխարհի արարման վկայությունների թանգարանը։

Գտնված հետքերի մանրամասն հետազոտությունները թույլ են տվել հաստատել, որ մարդկային ոտնահետքերը կամ կեղծ են կամ որևէ կապ չունեն մարդու հետ, քանի որ հանդիսանում են նույն դինոզավրերի մասամբ ջնջված հետքերը։

Տես նաև
-------

* Աշխարհի արարման վկայությունների թանգարան

Պատկերասրահ
-----------

* Դինոզավրերի հովտի էքսկուրսիոն կենտրոնը 2008 թվականի օգոստոսինԴինոզավրերի հովտի էքսկուրսիոն կենտրոնը 2008 թվականի օգոստոսին
* Դինոզավրերի ոտնահետքերը Պելյուքսիի ջրերում, 2003 թվականի հունվարԴինոզավրերի ոտնահետքերը Պելյուքսիի ջրերում, 2003 թվականի հունվար

Ծանոթագրություններ
------------------

1. 1 2  «Путеводитель по Долине динозавров // Официальный сайт парка»։ Վերցված է 2019-5-17
2. ↑  John D. Morris, Ph.D։ «The Paluxy River Mystery»։ Официальный сайт The Institute for Creation Research
3. ↑  *Глен Дж. Кубан* След Алвиса Делка: предполагаемый человеческий след на отдельном куске породы // Сайт Paluxy, 2008—2011 гг.
4. ↑  *Глен Дж. Кубан* О пятках динозавров. Неофициальная история противостояния вокруг техасских «человеческих следов» // Сайт Paluxy, 1995—2009 гг

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | GeoNames · GeoNames |
|  |
| Չափորոշչային վերահսկողություն | VIAF: 315527336 · WorldCat VIAF: 315527336 |

 |
**Բջջային հավելված** (անգլ.՝ «Mobile app») , ծրագրային ապահովում, որը նախատեսված է սմարթֆոններով, պլանշետներով և այլ շարժական սարքերով աշխատելու համար, մշակվում է հատուկ պլատֆորմների համար (iOS, Android, Windows Phone և այլն)։ Շատ բջջային հավելվածներ նախատեղադրված են հենց սարքի մեջ կամ կարող են անվճար կամ վճարովի ներբեռնվել առցանց հավելվածների խանութներից, ինչպիսիք են App Store-ը, Google Play-ը և այլն։

Պատմություն
-----------

Սկզբնապես բջջային հավելվածներն օգտագործվում էին էլեկտրոնային փոստն արագորեն ստուգելու համար, բայց դրանց մեծ պահանջարկը հանգեցրեց դրանց ընդլայնմանը նաև այլ ոլորտներում, ինչպիսիք են բջջային հեռախոսը և GPS խաղերը, շփումը, տեսանյութեր դիտելը և համացանցից օգտվելը։

Այս եզրույթը մեծ տարածում է գտել 2007 թվականից, իսկ 2010 թվականին Ամերիկյան բարբառային հասարակության կողմից ներառվել է «Տարվա բառեր» ցուցակում։

Բջջային հավելվածների շուկան այսօր շատ զարգացած է և կայուն աճում է։ Statista-ի կանխատեսմամբ 2020 թվականին բջջային հավելվածների արդյունաբերության համախառն եկամուտը պետք է գերազանցեր 189 միլիարդ դոլարը։

Տեսակներ
--------

* Բջջային կայքեր, վեբ հավելվածներ
* Հիբրիդային ծրագրեր
* Կարգավորող հավելվածներ

Բջջային հավելվածի ստեղծում
--------------------------

Բջջային հավելվածները գրվում են ծրագրավորման տարբեր լեզուներով (Java, PHP / JavaScript, ActionScript, Swift և Objective-C): Ստեղծման գործընթացում անցնում է մի քանի փուլ։

**Առաջին քայլ՝** որոշել, թե ինչի համար է նախատեսված հավելվածը և ինչ առաջադրանքներ է կատարելու։

**Երկրորդ փուլ՝** նախագծում և դիզայն

**Երրորդ փուլ՝** մշակման գործընթաց

**Չորրորդ փուլ՝** փորձարկում

**Հինգերորդ փուլ՝** մոնիթորինգ

Նաև հայտնի են դարձել webview-հավելվածները, որոնք բջջային հավելվածի ինտերֆեյսում ցուցադրվող կայքերի բջջային տարբերակներն են։ Webview հավելվածները հասանելի են Android և iOS պլատֆորմներում։ Նման ծրագիրը կարող է ցույց տալ, որ կայքը ստեղծվել է վեբ ծրագրի տեխնոլոգիայով։ Օգտագործողին նման ծրագիրը կարող է թվալ տեղական և ունի բոլոր անհրաժեշտ գործառույթները։ Մշակողի համար այս տեխնոլոգիայի օգտագործումը նվազեցնում է բջջային հավելվածի համար առանձին կոդ գրելու ծախսերը, քանի որ վեբ-հավելվածի տեխնոլոգիայով կայքն արդեն ունի անհրաժեշտ ֆունկցիոնալությունը։ Նաև webview ծրագրերը կարող են օգտագործել iOS և Android համակարգերի, ինչպիսիք են push ծանուցումների գործառույթները, GooglePay կամ ApplePay վճարման համակարգերը։

Բժշկության մեջ
--------------

2016 թվականին աշխարհում 260 հազար բժշկական բջջային հավելված կար։ Հավելվածների օգնությամբ սմարթֆոնով կարելի է չափել թոքերի ֆունկցիայի հիմնական պարամետրերը (տվյալներ ստանալու համար անհրաժեշտ է շնչել խոսափողի մեջ), չափել սրտի կծկումների հաճախականությունը, արյան կամ մարմնի այլ հեղուկների հետազոտություն կատարել միկրոֆլորիդային հավելվածների միջոցով։

Ծանոթագրություններ
------------------

1. ↑  «ПНСТ 277-2018 Российская система качества. Сравнительные испытания мобильных приложений для смартфонов, ПНСТ от 26 июня 2018 года №277-2018»։ docs.cntd.ru։ Վերցված է 2020 թ․ մայիսի 22
2. ↑  «» "App" voted 2010 word of the year by the American Dialect Society (UPDATED) American Dialect Society»
3. ↑  «Topic: Mobile app usage» (անգլերեն)։ www.statista.com։ Վերցված է 2019 թ․ հոկտեմբերի 29
**«Եվրեպայի առևանգումը»** (իտալ.՝ Il ratto di Europa), նկար, որ ստեղծել է իտալացի նկարիչ Տիցիան Վեչելլիոն՝ Վենետիկի գեղարվեստի դպրոցի խոշորագույն ներկայացուցիչներից մեկը, 1560 և 1562 թվականների միջև ընկած ժամանակահատվածում։ 1896 թվականից պահպանվում է ամերիկյան Իզաբելլա Ստյուարտ Գարդների թանգարանում (Բոստոն)։

Պատմություն
-----------

«Եվրոպայի առևանգումը» Տիցիանի յոթ այսպես կոչված «պոեզիաներից» մեկն է, այսինքն՝ այն նկարներից, որ ստեղծվել են 16-րդ դարում իսպանացի թագավոր Ֆիլիպ II Հաբսբուրգի համար առասպելական թեմաներով։ Կտավների գաղափարները վերցված են Օվիդիոսիի «Կերպարանափոխություններ» պոեմից։

Կես դար նկարը պահվել է Իսպանիայում, ինչից հետո այն «Դիանա և Կալիստո» ու «Դիանա և Ակտեոն» նկարների հետ միասին Ֆիլիպ V թագավորը 1704 թվականին նվիրել է ֆրանսիական դեսպանին, որն էլ իր հերթին դրանք նվիրել է Օռլեանի դուքս Ֆիլիպ II-ին, որը Ֆրանսիայի ռեգենտն էր մանկահասակ Լյուդովիկոս XV-ի թագավորության ժամանակ։ Նկարն Օռլեանյան հավաքածուում մնացել է ընդհուպ մինչև 19-րդ դարի վերջը, երբ 1896 թվականին ամերիկացի բարեգործ և հավաքորդ Իզաբելլա Ստյուարտ Գարդների անունից այն վերստեղծված թանգարանի համար գնել է արվեստագետ Բեռնարդ Բերենսոնը։ Այդ թանգարանում էլ այն պահվում է մինչ օրս։

Նկարագրություն
--------------

Նկարը ներկայացնում է փյունիկեցիների թագավորի դուստր Եվրոպայի առևանգումը Զևսի կողմից։ Իր կտավում Տիցիանը հին հույների գերագույն աստծուն պատկերել է սպիտակ ցլի տեսքով, որը լողում է ալիքի կատարին։ Նրա մեջքին գեղեցկուհի Եվրոպան է, որը մի ձեռքով բռնել է նրա եղջյուրից, իսկ մյուսով փորձում է կարմիր շարֆը թափահարելով գրավել ափին մնացած իր ընկերուհիների ուշադրությունը։

Տիցիանի «պոեզիաները»
--------------------

* «Դանայոս»«Դանայոս»
* «Վեներա և Ադոնիս»«Վեներա և Ադոնիս»
* «Դիանա և Ակտեոն»«Դիանա և Ակտեոն»
* «Դիանա և Կալիստո»«Դիանա և Կալիստո»
* «Պերսևս և Անդրոմեդա»«Պերսևս և Անդրոմեդա*»*
* «Եվրոպայի առևանգումը»«Եվրոպայի առևանգումը»
* «Ակտեոնի մահը»«Ակտեոնի մահը»

Ծանոթագրություններ
------------------

1. 1 2 3  Կազմեք ցանկեր, ոչ թե պատերազմ — 2013.
2. ↑
3. 1 2  «Тициан Вечеллио - Похищение Европы: Описание произведения»։ *artchive.ru*։ 2020-02-18։ Վերցված է 2020-02-18
4. ↑  *Brigstocke, Hugh* Italian and Spanish Paintings in the National Gallery of Scotland. — 2nd Ed. — National Galleries of Scotland, 1993. — P. 183. — 336 p. — ISBN 0-903598-22-1
5. ↑  *Saltzman, Cynthia* Old Masters, New World: America's Raid on Europe's Great Pictures, 1880-World War I. — Viking, 2008. — P. 77. — 336 p. — ISBN 978-0-670-01831-4
6. ↑  «Rape of Europa» (անգլերեն)։ Isabella Stewart Gardner Museum։ 2020-02-18։ Վերցված է 2020-02-18

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**«Դիֆայ»** (ադր. Difai, Zashchita), գաղտնի կազմակերպություն, որը ստեղծվել է 1905 թվականին Գանձակ քաղաքում՝ ընդդեմ հայկական Դաշնակցություն կուսակցության։

Պատմություն
-----------

Կազմակերպությունը ստեղծվել է 1905 թվականին, Գանձակում Խուդադաթ բեկ Ռաֆիբեյլիի, Շաֆի բեկ Ռուստամբեկովի, եղբայրներ Ագալար և Խալիլ Խասմամեդովների, Իսմայիլ Զիյաթխանովի, Նասիբ բեկ Ուսուբբեկովի, Ախմեդ-բեկ Ագաևի և Հասան-բեկ Աղաևի կողմից։

Դիֆայը, ստեղծվելով որպես հակաահաբեկչական ուժ ընդդեմ հայկական կուսակցության, իրոք դիմեց անհատական ահաբեկչության, հիմնականում ցարական պաշտոնյաների ՝ ոստիկանության և զինվորականների դեմ, որոնք ըստ ամերիկացի պատմաբան պրոֆեսոր Թադեուշ Սվետոխովսկու, խրախուսում էին հայերին ներգրավվել հակամուսուլմանական էկսցեսներում ...

Դիֆայի անդամների թվում էին նաև Կարա Կարաբեկովը, Բեհբուդ Խան Ջավանշիրը, Գերայբեկ Գերայբեկովը, Մամեդ Հասան Հաջինսկին, Իսաբեկ Աշուրբեկովը և Նիֆթալի բեյ Բեյբուտովը։ Կազմակերպության ղեկավարները կարծում էին նաև, որ Ռուսաստանի իշխանությունները սատարում են հայերին` Անդրկովկասում բախումներ հրահրելու համար` դրա բնակիչների միավորմանը դիմակայելու համար։ Ուստի «Դիֆայ» -ն իր ջանքերն ուղղեց նաև մի շարք ռուս պաշտոնյաների դեմ ՝ կազմակերպելով նրանց սպանությունը։

Միջհամայնքային վեճերին վերջ տալու համար «Դիֆաին» սկսեց կապեր պահպանել Դաշնակցության և Օսմանյան ապակենտրոնացման լիգայի հետ։

1909 թվականից հետո նրա գործունեությունը դադարեցվեց, մինչև 1917-ի Փետրվարյան հեղափոխությունը, երբ նա միացավ Գանձակի հասարակական կազմակերպությունների գործադիր կոմիտեին։

Ծանոթագրություններ
------------------

1. 1 2  Swietochowski Tadeusz, Collins Brian C. (1999)։ *Historical Dictionary of Azerbaijan* (անգլերեն)։ Scarecrow Press։ ISBN 978-0-8108-3550-4
2. 1 2 3 4  Swietochowski Tadeusz (2004-06-07)։ *Russian Azerbaijan, 1905-1920: The Shaping of a National Identity in a Muslim Community* (անգլերեն)։ Cambridge University Press։ ISBN 978-0-521-52245-8
3. ↑  Փաստաթղթեր Անդրկովկասում Ռուսաստանի պատմության վերաբերյալ։ Բ. 1920. էջ. 25
4. ↑  Swietochowski Tadeusz (2004-06-07)։ *Russian Azerbaijan, 1905-1920: The Shaping of a National Identity in a Muslim Community* (անգլերեն)։ Cambridge University Press։ ISBN 978-0-521-52245-8
**Թանկագին Ջոն (**անգլ.՝ Dear John)**,** սիրավեպ, որի հեղինակն է Նիկոլաս Սփարքսը։ Այն լույս է տեսել 2006 թվականին։ Գրքի սյուժեն իրենից ներկայացնում է հարմարեցում մերօրյա ամերիկյան մշակույթի երեք պիեսներին՝ Մարիուսին, Ֆեննիին և Սեզարին, որոնք կոչվում են *la Trilogie Marseillaise* և գրված են ֆրանսիացի հեղինակ Մարսել Պանյոլի կողմից 1930 թվականին։ Սփարքսը ոգեշնչվել է իր զարմիկի՝ Թոդ Վեյնսի իրական կյանքի պատմությունից, ով ծառայել է ԱՄՆ զինված ուժերում։ 2007 թվականին այն հայտնվել է Նյու Յորք Թայմսի լավագույն վաճառվող գրքերի ցուցակում։

Պատմությունը ռոմանտիկ զույգի մասին է, ով սիրահարվում է մեկ ամռան ընթացքում։ Նրանք բաժանվում են տղայի զինվորական ծառայության ընթացքում։ Ջոն Թայրին՝ գլխավոր կերպարը, ունի հայր, որը տառապում է Ասպերգերի համախտանիշով։ Պատմությունը մասամբ տեղի է ունենում Վիլմինգթոնում՝ Հյուսիսային Կարոլինայում, որտեղ Ջոնի հայրը լինելով է միայնակ ծնող, ուներ դժվարություններ իր որդու հետ իմաստալից զրույցներ վարելիս և ուներ մետաղադրամներ հավաքելու մոլուցք։ Ջոնը գիտի, որ իր հայրիկի հետ ինչ-որ մի բան անպես չէ, բայց նա երբեք չի դիմել բժշկի պարզելու համար, թե դա ինչ է։ Ուղղության պակաս զգալով և չունենալով լավ հայրական ազդեցություն իր կյանքում, Ջոնն ընդգրկվում է ԱՄՆ զինված ուժերում։

Ջոն բանակից վերադառնում է տուն, երբ ստանում է իր հոր մահվան լուրը։ Վերադարձից հետո նա փնտրում է Սավաննային և անակնկալի է գալիս՝ իմանալով նրա կյաքի իրադարձություննեի մասին, որոնք հաջորդել են նրա՝ մեկ այլ տղամարդու հետ ամուսնությանը։ Ջոնի, Սավաննայի և նույնիսկ նրա ամուսնու համար ակնհայտ է դառնում այն, որ Սավաննան դեռ սիրում է Ջոնին։ Բայց նա բաց է թողնում Սավաննային, քանի որ նա ավելի շատ է մտածում Սավաննայի, քանի ինքն իր մասին։ Չնայած արտասահմանյան ճակատամարտում ուժասպառ լինելուն և Սավաննայի կորստին, նա գիտակցում է, որ իր հոր ժառանգության շնորհիվ նա կարող է արտահայտել իր սերը անսպասելի կերպով։

Ֆիլմի էկրանավորում
------------------

Հիմնական հոդված՝ Թանկագին Ջոն (ֆիլմ, 2010)
*Թանկագին Ջոնը* 2010 թվականին էկրանավորվել է, որտեղ գլխավոր դերերում հանդես են եկել Չենինգ Թաթումը՝ որպես Ջոն Թայրի և Ամանդա Սեյֆրիդը՝ որպես Սավաննա Կյորտիս։ Ֆիլմի ռեժիսորն է Լասս Հալստրյոմը, իսկ սցենարը գրվել է Ջեյմի Լինդենի կողմից։

Ծանոթագրություններ
------------------

1. ↑  Bell Diane։ «‘Dear John’ soldier says book was somewhat true»։ *sandiegouniontribune.com* (en-US)։ Վերցված է 2018-08-18
2. 1 2 3  Dear John. Book Reporter. Retrieved September 9, 2012.
3. 1 2  Dear John. OVGuide. Retrieved September 9, 2012.
4. ↑  *Dear John* (2010): Reviews. Archived 2010-02-05 at the Wayback Machine. CNET Networks. Retrieved February 7, 2010.

Արտաքին հղումներ
----------------

* Official website: *Dear John* Archived 2018-09-28 at the Wayback Machine.
* *Dear John* (Amazon)
**Դմիտրի Գեորգիի Ալխազով** (փետրվարի 17 (մարտի 2), 1909, Սանկտ Պետերբուրգ, Ռուսական կայսրություն - հունիսի 30, 1982(1982-06-30), Լենինգրադ, ՌԽՖՍՀ, ԽՍՀՄ), խորհրդահայ գիտնական արագացուցիչների ֆիզիկայի և տեխնոլոգիայի բնագավառում, ֆիզիկոս։ Ֆիզիկա-մաթեմատիկական գիտությունների դոկտոր (1959): Լենինգրադի միջուկային ֆիզիկայի ինստիտուտի սինքրոցիկլիկտրոնի հիմնադիրներից մեկը։

Կենսագրություն
--------------

Դմիտրի Ալխազովը ծնվել է 1909 թվականի փետրվարի 4-ին, Սանկտ Պետերբուրգում, վրաց ազնվականությունը ստացած հայկական ընտանիքում։ Հոր պապը՝ Յակով Կայխոսրովիչ Ալխազովը, եղել է գեներալ, մայրական պապը Իվան Գլազունով է։ 1928 թվականին ավարտել է Լենինգրադի թիվ 13 միջնակարգ դպրոցը։ Աշխատել է որպես բանվոր, ապա՝ որպես կապի բարձրագույն դպրոցի լաբորանտ։ 1930 թվականին ընդունվել է Ռադիևի պետական ինստիտուտի ֆիզիկայի ֆակուլտետ՝ որպես գիտական և տեխնիկական աշխատող։ 1941 թվականին եղել է ցիկլոտրոնի լաբորատորիայի ղեկավարի տեղակալ և գիտական ղեկավար։ 1942 թվականին Ալխազովը նշանակվել է ԽՍՀՄ ԳԱ ֆիզիկոտեխնիկական ինստիտուտի թիվ 4 լաբորատորիայում հատուկ առարկաների վրա աշխատելու համար, որտեղ աշխատել է մինչև 1944 թվականը։ 1944 թվականին պաշտպանել է թեզը՝ «Փայլուն արտանետումների օգտագործումը որպես ցիկլոտրոնում իոնների աղբյուր»։ 1945 թվականին եղել է ԽՍՀՄ ԳԱ ֆիզիկոտեխնիկական ինստիտուտի հատուկ շինարարության գիտական ղեկավար, ատոմային ծրագրի մասնակից։ Վերահսկել է *PhTI* ցիկլոտրոնի ներդրումը։ Նա միջուկային հետազոտություններ է անցկացրել իր լաբորատորիաներում։ Այս շարքի աշխատանքների համար նրան շնորհվել է ԽՍՀՄ 1968 թվականի Պետական մրցանակ (որպես թիմի կազմում)։ Ալխազովը եղել է Լենինգրադի միջուկային ֆիզիկայի ինստիտուտի «Գատչինա» պրոտոնի սինխրոցիկլոտրոնի շինարարության վերահսկողը (1970):

Աշխատանքները վերաբերում են իոնային արագացուցիչների ֆիզիկային և տեխնիկային, միջուկային ֆիզիկային։ Ալխազովի ղեկավարությամբ ստեղծվել է ԽՍՀՄ խոշորագույն ցիկլոտրոններից մեկը, ինչպես նաև ֆիզատրոնային տեղակայանք, որով հետազոտվել են արագացման ֆիզատրոնային ռեժիմի առանձնահատկությունները։ Ուսումնասիրել է միջուկների կուլոնային գրգռումը՝ էապես կատարելագործելով փորձի տեխնիկական և իբրև ռմբարկող մասնիկներ օգտագործելով արագացված ծանր իոններ։

Մահ
---

Դմիտրի Ալխազովը մահացել է 1982 թվականի հունիսի 30-ին, Լենինգրադում։

Ընտանիք
-------

* Հայր` Գեորգի Ալխազով
* Կին` Գրեբենշչիկովա Վերա Իլյինիչնա (1908-1985)։
* Որդի` Գեորգի Դմիտրիևիչ Ալխազով, ռուս միջուկային ֆիզիկոս, ֆիզիկական և մաթեմատիկական գիտությունների դոկտոր, պրոֆեսոր։

Պարգևներ
--------

* «Պատվո նշան» շքանշան (1947)։
* ԽՍՀՄ Պետական մրցանակ (1968)։

Ծանոթագրություններ
------------------

1. ↑  «Они были первыми»։ *hepd.pnpi.spb.ru*։ Վերցված է 2019-08-24
2. ↑  «Дмитрий Георгиевич»։ *hepd.pnpi.spb.ru*։ Վերցված է 2019-08-24
3. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։

Աղբյուրներ
----------

* "Грузинский генералитет. (1699 - 1921г.г.) Киев 2001 г.; "Руководители Санкт-Петербурга" Изд. Дом "Нева", "Олма-Пресс" - Москва 2003 г.; газета "Санкт-Петербургские ведомости" № 16 за 22 апреля 2000 г.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 17216 |

 |
**«Թատերական» սրճարան** (ռուս.՝ Кафе «Театральное»), պատմական սրճարան Ռուսաստանի Դաշնության Ռոստովի մարզի Տագանրոգ քաղաքի կենտրոնում, որը 1976-1990 թվականներին գտնվել է 19-րդ դարի երկրորդ քառորդի առանձնատանը (հասցեն` Պետրոսի փողոց, 88)։ Պետրոսի փողոցի հին կառուցապատումը նախկին սրճարանի շենքի հետ ընդգրկված է մշակութային ժառանգության տարածաշրջանային նշանակության օբյեկտների ցանկում։

Պատմություն
-----------

Առանձնատունը կառուցվել է 19-րդ դարի երկրորդ քառորդում։ 1880 թվականին այն ձեռք է բերել վաճառական Իվան Գլոբինը, 1898-1906 թվականներին տնատիրությունը պատկանել է երդվյալ հավատարմատարի կին Աննա Գենին, իսկ 1915 թվականից՝ պաշտոնաթող փոխեսաուլի կին Կլավդիա Պոպովային։

Խորհրդային իշխանության հաստավելուց հետո առանձնատունն ազգայնացվել է։ Խորհրդային տարիներին այստեղ տեղակայված էին բնակարաններ և փոքր խանութներ, իսկ վերանորոգումից հետո՝ 1976 թվականին, տանը բացվել է «Թատերական» սրճարանը։ Միջնահարկը զբաղեցրել են հիմնական առևտրի սրահը և խոհանոցը։ Դահլիճում ամբողջ պատին տեմպերայով պատկերված էր «Հարսանիք» նկարը՝ Անտոն Չեխովի համանուն պիեսի մոտիվներով։ Որմնանկարի հեղինակը տեղական թատրոնի նկարիչ-գեղազարդարիչ Ն. Ն. Լիվադան էր։ Տագանրոգի ճարտարապետությունը (Դատախազի տունը, նախկին առևտրային ժողովը, բնակելի տներ) դարձել է կտավում կատարվող գործողության միջավայրը։ Նկուղում գտնվել է բար։

1990-ական թվականներին սրճարանը փակվեց, և ներկայումս առանձնատանը գտնվում է «Ռայֆֆայզենբանկի» տեղական բաժանմունքի գրասենյակը։

Նկարագրություն
--------------

Առանձնատան ճարտարապետությունը ոճավորված է բարոկկոյի նմանությամբ։ Եռամաս, առատորեն գեղազարդարված ճակատի ձախ և կենտրոնական մասերն ունեն երեք կիսաշրջանաձև պատուհաններ, որոնք զարդարված են կողպեքային քարով երեսկալներով։ Ճակատի ծոփորը հարթ է, բայց նրա և պատուհանների երեսկալների միջև պատի ամբողջ դաշտը զարդարված է բարդ բուսական զարդաքանդակներով։ Ճակատի ձախ մասը, միջին պատուհանի երկու կողմերում, հարստացված է կորնթական օրդերի՝ կալունակներին հենված կանելյուրացված կիսասյուներով։ Դրանում դրսևորվում է կառուցողական տրամաբանության բացակայությունը։ Պատի հարթությունը ցցուն է՝ շնորհիվ որմնասյուների, լուսամուտագոգային տարածությունը լրացված է զարդաճաղերով։ Մութակներով քիվը պարագծով պսակում է ամբողջ ճակատով ձգվող զանգվածեղ ատտիկոսը։ Ճակատի միջին մասը ցանկապատված է թեթև վանդակապատով, որը դուրս է բերված կողային ելունների գիծ։

Ծանոթագրություններ
------------------

1. ↑  Объект культурного наследия № 6101243000 // Реестр объектов культурного наследия Российской Федерации.
2. 1 2  «Стилизация под барокко» (ռուսերեն)։ Rostov Region։ Վերցված է 2017-03-05
3. ↑  «Таганрог социалистический, часть 11.» (ռուսերեն)։ skif\_tag։ Վերցված է 2017-03-05
**Եվրոպայի օր**, նշվում է ամեն տարի Եվրոպայում, խորհրդանշում է խաղաղություն և միասնություն։ Եվրոպայի օրվա երկու տարբեր նշանակություններ գոյություն ունեն. մայիսի 5-ին նշվում է Եվրոպական Խորհրդի օրը, իսկ մայիսի 9-ին Եվրոպական Միության օրը։ Եվրոպական Միության օրը նաև հայտնի է Շումանի օր անվամբ։ Եվրոպական Խորհրդի օրը նշանակում է իր հիմնադրումը 1949 թվականին, իսկ Եվրոպական Միության օրը նշվում է ի պատիվ 1950 թվականին ներկայացված նրա նախատիպի։

Նախապատմություն
---------------

Եվրոպական Խորհուրդը հիմնվել է 1949 թվականի մայիսի 5-ին, այսպիսով 1964 թվականին ընտրվել է հենց այդ նույնը օրը որպես Եվրոպական Խորհրդի Օր։ 1985 թվականին այն ժամանակ Եվրոպական Համայնքները (հետագայում Եվրոպական Միություն) Եվրոպական Խորհրդի Եվրոպական խորհրդանշանը ընդունեցին որպես Եվրոպայի Դրոշը։ Համայնքի առաջնորդները որոշեցին Եվրոպայի օրը նշել Շումանի Հռչակագրի օր։ Համաձայն հռչակագրի՝ Ֆրանսիայի և Արևմտյան Գերմանիայի ածուխի և պողպատի արդյունաբերությունները պետք է միանային իրար, որը հիմք կդներ Եվրոպական ածուխի և պողպատի համայնքին, առաջին Եվրոպական Համայնքին։ Այսպիսով, 1985 թվականի Միլանի Եվրոպական Խորհրդի ժամանակ սեպտեմբերի 29-ը հռչակվեց որպես ԵՄ-ի դրոշի օր։ 
Եվրոպական Պառլամենտը մայիսի 9-ը պաշտոնապես հայտարարեց տոն 2008 թվականի հոկտեմբերին։

Հիշարժան օրեր
-------------

Մայիսի 9-ը Եվրոպական Միության անդամ պետություններում նշվում է տարբեր ձևերով։ Այդ օրը նշվում է նաև ԵՄ-ի թեկնածու պետություններում։ Օրվա քաղաքական բնույթով պայմանավորված, թվում է, թե այն փորձում է մարդկանց տեղեկություն տալ Եվրոպական Միության մասին և աջակցում է եվրոինտեգրմանը։ Դրոշը, որպես խորհրդանշան, մեծ դեր է խաղում տոնակատարության ընթացքում։ 2003 թվականից սկսած Ուկրաինայում նշվում է Եվրոպայի Օրը մայիս ամսվա 3-րդ շաբաթ օրը։

Համընկնող օրեր
--------------

Մայիսի 5-ը Դանիայում և Հոլանդիայում նշվում է որպես ազատագրման օր։ Մայիսի 9-ը համապատասխանում է Գերմանիայի Հոլանդիա, Բելգիա, Լյուքսեմբուրգ և Ֆրանսիա ներխուժման նախօրյակի, Հաղթանակի Օրվա (Victory Day) և Սովետական Միությունում Երկրորդ Համաշխարհային Պատերազմի ավարտի հետ։

Ծանոթագրություններ
------------------

1. ↑  Aline Royer (2010) The Council of Europe (ISBN 978-92-871-6745-3).
2. ↑  Does the EU have a "National" Day? Archived 2009-05-11 at the Wayback Machine. European Commission Delegation to Ukraine.
3. ↑  Kubosova Lucia (հոկտեմբերի 9, 2008)։ «No prolonged mandate for Barroso, MEPs warn»։ EU Observer։ Վերցված է 2008 թ․ հոկտեմբերի 9–ին
4. ↑  Lamming, R. (9 May 2008) Europe Day, but not in Britain Archived 2009-05-04 at the Wayback Machine. Federal Union
5. ↑  Celebration of Europe Day 9 May 2007 in Denmark Archived 11 June 2008 at the Wayback Machine. Politeia.net
6. ↑  Signifying Europe by Johan Fornäs, Intellect Ltd, 2012, ISBN 1841505218  
Police to strengthen maintenance of public order in Kyiv on May 18, Interfax-Ukraine (16 April 2013)

Աղբյուրներ
----------

* Եվրոպայի Օրը, մայիսի 9 Archived 2014-05-06 at the Wayback Machine.
* Մայիսի 9-ի հռչակումը 1950 թվական

|  |  |  |  |
| --- | --- | --- | --- |
| 

| * դ
* ք
* խ
**Եվրամիության խորհրդանիշներ** |
| --- |
|  |
| 
 Եվրոպայի դրոշ **·**  Եվրո **·**  Եվրոպայի օրհներգ **·**  Եվրոպայի օր **·**  Եվրամիության նշանաբան |

 |
**Թել Ավիվի ֆիլմադարան** (նաև կոչվում է **Դորոն կինոկենտրոն**, եբրայերեն՝ סינמטק תל אביב‎), ֆիլմարան, ֆիլմերի հավաքածու և արխիվ Թել Ավիվում։ Հաստատությունը բացվել է 1973 թվականի մայիսի 12-ին։

Նկարագրություն
--------------

Հաարբաա 2 հասցեում գտնվող ֆիլմադարանն ունի ֆիլմերի ցուցադրման հինգ դահլիճ։ Ֆիլմադարանի ծրագրերում ընդգրկված են իսրայելական և օտարերկրյա ֆիլմեր, ինչպես նաև կազմակերպվում են մասնավոր ցուցադրություններ, ձեռնարկությանն աջակցելու նպատակով։ Երբեմն ցուցադրվում են իսրայելական նոր ֆիլմերը։

Ֆիլմադարանում կազմակերպված կինոփառատոների շարքում են TLVFest, «Doc Aviv» վավերագրական ֆիլմերի փառատոնը, «Ֆրանսիական կինոյի պահեր», Ավստրալիայի կինոփառատոն և այլն։ Փառատոներին աջակցում են այնպիսի հաստատություններ, ինչպիսին է Թել Ավիվի գեղարվեստի թանգարանը։ Ֆիլմադարանում կազմակերպվում են իսրայելցի նկարիչների լուսանկարների ցուցահանդեսներ։ Կենտրոնը հրատարակում է «Cinematheque» ֆիլմային ամսագիրը։

Ֆիլմադարանի ներկայիս շենքը նախագծել է իսրայելցի ճարտարապետ Սալո Հերշմանը։ Շենքը բացվել է 1989 թվականին։

2018 թվականին Վիքիպեդիայի ԳԼԱՄ համաժողովը կազմակերպվել է Թել Ավիվի ֆիլմադարանում։

Իսրայելի կինոյի կենտրոն
-----------------------

Ֆիլմադարանի նոր թևը
ԳԼԱՄ համաժողովի ցուցանակը ֆիլմադարանի մուտքի մոտ
2011 թվականի սեպտեմբերին ֆիլմադարանին կից բացվեց «Իսրայելյան կինոկենտրոնը»։ Նոր թևը երեք անգամ ավելի մեծ է նախկին տարածքից և ներառում է երեք նոր թատրոններ, գրասենյակներ, գրադարան և ռեստորան։ Ինչպես բնօրինակ շենքը, նոր թևը նույնպես նախագծել է Սալո Հերշմանը։

Տես նաև
-------

* Երուսաղեմի ֆիլմադարան
* Հայֆայի ֆիլմադարան

Ծանոթագրություններ
------------------

1. ↑  «סינמטק תל אביב – הבית של הקולנוע» (he-IL)։ Վերցված է 2018-12-28

Արտաքին հղումներ
----------------

* Պաշտոնական կայք (Եբրայերեն)
* The Israeli Cinema Center

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | ISNI: 0000000406317252 · LCCN: n85150692 · VIAF: 123703557 · WorldCat VIAF: 123703557 |

 |
**Էյսթեյն Բաադսվիք** (նորվ.՝ Øystein Baadsvik, օգոստոսի 14, 1966(1966-08-14), Տրոնհեյմ, Նորվեգիա), նորվեգացի կոմպոզիտոր և դիրիժոր։ Համարվում է աշխարհի միակ մենակատարը, ով ցուցադրում է համերգ, առանց նվագախմբի։

Կենսագրություն
--------------

Ծնվել է 1966 թվականի օգոստոսի 14-ին Նորվեգիայում։ Էյսթեյնը սկսել է զբաղվել տուբայով տասնհինգ տարեկան հասակում։

18 տարեկան հասակում նա հաղթում է Նորվեգիայի ազգային երաժշտական կատարողների մրցույթը։ Ունեցել է նաև միջազգային երաժշտական հայտնիություն։ 1991 թվականին հաղթել է Շվեյցարիայում կայացող Ժնևի միջազգային երաժշտական մրցույթում։

Ներկայումս Բաադսվիքը զբաղվում է սոլո և կամերային երաժշտական գործունեությամբ։ Ոչ հաճախ հանդես է գալիս նվագախմբերում, որպես մենակատար արտիստ։

Նա առաջիններից է աշխարհում ԱՄՆ-ի, Ռուսաստանի, Նորվեգիայի, Շվեդիայի և Շվեյցարիայի 40 ամենալավ կոմպոզիտորների շարքում։ Նա նաև զբաղվում է երգահանությամբ՝ գրելով երաժշտություններ նվագախմբերի համար։

Ծանոթագրություններ
------------------

1. ↑  Øystein Baadsvik Biography(չաշխատող հղում)
 (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | SoundCloud |
|  |
| Թեմատիկ կայքեր | Allmusic · Discogs · MusicBrainz |
|  |
| Չափորոշչային վերահսկողություն | BNF: 13953927d · GND: 1060212803 · ISNI: 0000000353844963 · LCCN: nr94033527 · VIAF: 2353188 · WorldCat VIAF: 2353188 |

 |

|  |
| --- |
| 
  **Կենսագրություն**   **Նորվեգիա**   **Արվեստ**
 |
Թելոֆազը
**Թելոֆազ** (հունարեն՝ *τελος*՝ վերջին և *φάσις*՝փուլ բառերից), կորիզավորների կորիզակիսման փուլերից։

Թելոֆազը հաջորդում է մետաֆազին։ Թելոֆազում բևեռներում հավաքված քրոմասոմները ապապարուրվում են և դառնում անտեսանելի, ձևավորվում է բջջակենտրոնը, կորիզաթաղանթը, կորիզակը, լրիվ վերականգնվում է ինտերֆազին բնորոշ կորիզի կառուցվածքը։ Անհետանում են բաժանման իլիկի թելիկները։ Այնուհետև ցիտոպլազման բաժանվում է, և ձևավորվում են երկու դուստր բջիջներ, որոնցից յուրաքանչյուրն ունենում է քրոմոսոմների դիպլոիդ հավաքակազմ։ Գենետիկական տեղեկատվությունը դուստր բջիջներում բաշխվում է համաչափ։

Թելոֆազի ընթացքում պրոֆազի և պրոմետաֆազի երևույթները շրջվում են։ Երկու դուստ կորիզները ձևավորում են երկու դուստր քրոմոսոմ և կորիզաթիթեղների ֆոսֆատազ դիֆոսֆորիլատը յուրաքանչյուր կորիզի շուրջը ձևավորում է կորիզային ծրարներ՝ ծնողական կորիզային ծրարի բաղադրամասերի հիման վրա։ Այս գործընթացի վերաբերյալ կա երկու տեսություն՝ 

* Վեզիկուլների ձուլում - երբ կորիզաթաղանթի բաղադրամասերը ձուլվում են կորիզաթաղանթը վերստեղծելու համար։
* Էնդոպլազմային ցանցի վերափոխում - երբ էնդոպլազմային ցանցի այն հատվածները, որոնք պարունակում են կլանված կորիզաթաղանթը վերափոխվում է՝ դառնալով կորիզաթաղանթ։

Թելոֆազը կազմում է բջջային ցիկլի ընդհանուր տևողության շուրջ 2%-ը։ Ցիտոկինեզը սովորաբար սկսում է ուշ թելոֆազից առաջ։

Ծանոթագրություններ
------------------

1. ↑  Yael, Avisar; Choi, Jung; DeSaix, Jean; Jurukovski, Vladimir; Wise, Robert; Rye, Connie (2013). Biology. Rice University 6100 Main Street MS-375 Houston, Texas 77005: OpenStax College. p. 281-283. ISBN 978-1-938168-09-3.
2. ↑  *Molecular Cell Biology. 4th edition.*։ W H Freeman։ 2000։ էջեր Section 13.4
3. ↑  Hetzer Mertin (2012 թ․ մարտի 2)։ «The Nuclear Envelope»։ *Cold Spring Harbor Perspectives in Biology* **2** (3): a000539։ PMC 2829960։ PMID 20300205։ doi:10.1101/cshperspect.a000539
4. ↑  Reece, Jane; Urry, Lisa; Cain, Michael; Wasserman, Steven; Minorsky, Peter; Jackson, Robert (2011). Campbell Biology (10th ed.). Pearson. ISBN 978-0-321-77565-8.
Երգերի հեղինակ գործընկերներ Ռոջերսը և Հարթը (աջից), 1936 
**Երգերի հեղինակ**, մարդ, ով երգի համար տեքստ և երաժշտություն է գրում։ Եթե մարդ միայն բառերն է գրում, նրան անվանում են երգի տեքստի հեղինակ, իսկ եթե միայն երաժշտությունը՝ երգահան (կոմպոզիտոր)։ Վերջին ժամանակներս երգի հեղինակությունը կարող է բաժանվել մի քանի մարդկանց մեջ։

Երգերի հեղինակները կարող են աշխատել երաժշտական հրատարակություններում կամ ինքնուրույն երգեր գրել։

Երգերի հեղինակները կարող են վարձվել կատարողի հետ միասին երգ կամ երաժշտություն գրելու համար, կամ էլ նրանք ներկայացնում են երգերը A&R-ին, թողարկողներին, ագենտների և մենեջերներին քննարկման համար։

Հեղինակային հոնորարները կարող են եկամուտի նշանակալից աղբյուրներ լինեն, հատկապես այն ժամանակ, երբ երգը հիթ է դառնում։ Իրավաբանական կողմից այն երգերն, որոնք գրվել են ԱՄՆ-ում 1934 թվականից հետո, կարող են օգտագործվել միայն հեղինակների կողմից։ Իրավաբանական իրավունքները կարող են գնվել, վաճառվել կամ փոխանցվել։ Դա կառավարվում է հեղինակային իրավունքների մասին միջազգային օրենսդրությամբ։

Ծանոթագրություններ
------------------

1. 1 2  «How to pitch your songs to industry insiders says Growden.»։ EMusician։ հուլիսի 1, 2007։ Արխիվացված է օրիգինալից 2010-07-24-ին։ Վերցված է օգոստոսի 25, 2010  `|url-status=` պարամետրը գոյություն չունի (օգնություն)
2. ↑  «Definition»։ 2011։ Վերցված է սեպտեմբերի 29, 2015
3. ↑  The quaternary entrepreneur, Gian Paolo Prandstraller - 2009
4. ↑  «Interview with Dave Berg»։ HitQuarters։ հունվարի 4, 2010։ Վերցված է օգոստոսի 25, 2010
**Դոնդողե կամ մարմելադե կոնֆետներ,** փոքր, լոբու տեսքով շաքարե կոնֆետներ են`փափուկ կեղևներով և խիտ ժելատին ինտերիերով։ Այն հիմնականում պատրաստված է շաքարավազից և վաճառվում է ըստ գույների և համերի։

Պատմություն
-----------

Դոնդողե կոնֆետները առաջին անգամ հիշատակվել են 1861 թ.երբ Բոստոնի հրուշակագործ Ուիլյամ Շրաֆտը մարդկանց կոչ էր անում իր դոնդողե կոնֆետները Ամերիկյան քաղաքացիական պատերազմի ժամանակ ուղարկել զինվորներին :1905 թ. Հուլիսի 5ին առաջին անգամ դոնդողե կոնֆետների մասին տպագրվեց Չիկագոյի ամենօրյա ամսագրում։ Գովազդը հրապարակում էր մեծ քանակությամբ դոնդողե կոնֆետներ, որոնք վաճառվում էին մեծ ծավալով`ինը ցենտով մեկ ֆունտով։ Պատմաբանների մեծամասնությունը պնդում է, որ դոնդողե կոնֆետները պատրաստվել են առաջին անգամ Միացյալ Նահանգներում`Զատկի տոնակատարությունների հետ, իսկ 1930-ականների ընթացքում`որոշ ժամանակ անց ՝այն ստացել է ձվի տեսք։

1920թ,թերթի երաժշտության շապիկ

Այլ մշակույթներում
------------------

Երբ 1963-ին սկսվեց Բիթլմանիան, ԱՄՆ-ում «Բիթլզ» -ի երկրպագուների մի խումբ դոնդողե կոնֆետներ նետեցին նրանց համերգի ժամանակ (Մեծ Բրիտանիայում երկրպագուները Ջ.Հարիսոնի վրա նետեցին դոնդողե կոնֆետներ, քանի որ, ըստ տեղեկությունների, Ջ.Հարիսոն սիրում էր ուտել դոնդողե կոնֆետներ)։

Տես նաև
-------

* Մարմելադե արջուկներ
* Մարմելադ

Ծանոթագրություններ
------------------

1. ↑  «Jelly Beans: A Colorful History and Association with Easter»։ AT&T։ Արխիվացված է օրիգինալից 2015-09-23-ին։ Վերցված է 2011-05-10  `|url-status=` պարամետրը գոյություն չունի (օգնություն)
2. ↑  «Letter reveals The Beatles' fear of jelly baby fans»։ *mirror*։ May 14, 2009
3. ↑  "George Harrison's 1963 plea: stop throwing jelly babies at Beatles" *The Times* 14 May 2009
4. ↑  Perry By Charles։ «The secret life of jelly beans»։ *latimes.com*

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: sh95008617 |

 |
Բրյուսել-Հալլե-Վիլվոորդեի քարտեզ
**Բրյուսել-Հալլե-Վիլվոորդե** (կրճատ՝ Բ-Հ-Վ, BHV, հոլ.՝ Brussel-Halle-Vilvoorde, ֆր.՝ Bruxelles-Hal-Vilvorde), ընտրական շրջան Բելգիայի Թագավորությունում։ Այն ընդգրկում է երկրի մայրաքաղաք Բրյուսելը (պաշտոնապես՝ երկլեզու) և Ֆլանդրիա դաշնային սուբյեկտի Ֆլամանդական Բրաբանտ նահանգի Հալլե-Վիլվոորդե վարչական շրջանը։

Պատմություն և հակամարտություններ
--------------------------------

Ֆրանդրիայի (Ֆլանդերս) միակ պաշտոնական լեզուն նիդերլանդերենն (ֆլամանդերեն) է։ Ֆլամանդական քաղաքական կուսակցությունները Բ-Հ-Վ-ն դիտարկում են որպես իր տեսակի անախրոնիզմ, որովհետև այն թույլ է տալիս Բրյուսելի պերեֆիրեայի ֆրանսախոսներին (ֆրանկոֆոններին) ձայն տալ ֆրանսախոս քաղաքական կուսակցություններին ինչպես ինքնին Բրյուսելում, այնպես էլ նրա սահմաններից դուրս։

Ֆլանդրիայում ֆրանսախոս փոքրամասնության առկայությունը ֆլամանդական պաշտոնական կառավարությունը 1963 թվականից չի ճանաչում, չնայած, որ ֆրանկոֆոնները կազմում են զգալի, իսկ երբեմն ճնշող մեծամասնությունը մի շարք մերձքաղաքային մունիցիպալիտետների բնակչության կազմում։ Քվեարկելով սեփական կուսակցությունների՝ առաջին հերթին Ֆլանդրիայի ֆրանկոֆոնների միության օգտին, ֆրանսախոսները երբեմն կարողանում են ձևավորել ֆրանսախոս մունիցիպալիտետներ, որոնք էլ հետագայում, ի հեճուկս վարչությունում ֆրանսերենի օգտագործման արգելանքի, ընտրում են ֆրանսախոս բուրգոմիստերների։ Ֆլամանդացիները պահանջում են Բ-Հ-Վ լուծարումը, որը, նրանց կարծիքով, կօգնի Ֆլամանդական Բրաբանտին պահպանել Ֆլանդրիայի տարածքային և լեզվական ամբողջականությունը, և ֆրանսախոսների համար նիդերլանդերենին անցում կատարելու ազդակ կհանդիսանա։

Ֆրանսախոսների մեծամասնությունը համաձայն է Բ-Հ-Վ-ի լուծարմանը միայն այն դեպքում, եթե Բրյուսելի տարածքը մեծացվի ի հաշիվ 6 արտոնյալ-ֆրանսախոս մունիցիպալիտետների (որտեղ ֆրանսախոսները կազմում են բնակչության 60-85%-ը) միացման և/կամ Վալոնիայի հետ տարածքային կապի՝ այպես կոչված Բրյուսել-Վալոնիա միջանցքի ստեղծում։

Լուծարում
---------

2011 թվականի սեպտեմբերի 15-ին Բրյուսել-Հալլե-Վիլվոորդեն լուծարվել է։ Բրյուսելի պերեֆիրեայի 7 արտոնյալ-ֆրանսախոս համայնքները պահպանել են իրենց իրավունքները։ Երկրի անկման պարագայում դրանք փաստացի իրավունք են ստանում միանալու Բրյուսելին։

Միևնույն ժամանակ ստեղծվել են Բրյուսել քաղաքի (Բրյուսելի մայրաքաղաքային տարածաշրջանին համապատասխանող) և Հյուսիսային Բրաբանտ նահանգի (Հալլե-Վիլվոորդեի և Լյովենի շրջանները միավորող) առանձին ընտրական շրջաններ։ Այսպիսով, Ֆրանսիական համայնքի կուսակցությունները կորցրել են նիդերլանդախոս Հալլե-Վիլվոորդեի տարածքում ընտրություններին անմիջականորեն մասնակցելու հնարավորությունը։

Տես նաև
-------

* Ֆրանկո-ֆլամանդական կոնֆլիկտը Բելգիայում
* Քաղաքական ճգնաժամ Բելգիայում (2007-2011)

Ծանոթագրություններ
------------------

1. ↑  Libre.be La։ «Pourquoi Flamands et francophones ont-ils accepté cet accord?» (ֆրանսերեն)։ Վերցված է 2018 թ․ հունվարի 24